Beszámolók 2016 összesített

Egyházközségi Képviselőtestület

A képviselőtestület idén is megtartotta gyűléseit, amelyek minden alkalommal határozatképesek voltak. A testület választott képviselője – Tarjányi Anita – lemondása miatt, a soron következő póttag, Péter Róbert került be rendes tagként.

A gyűlések gördülékenyebbé tétele érdekében előzetesen egyháztanácsi üléseken határoztuk meg a képviselőtestület elé terjesztett témaköröket, feladatokat, terveket.

A Képviselő Testület határozatot hozott többek között:

· 2015. évi zárszámadás elfogadásában,

· a 2016. évi költségvetés jóváhagyásában és az egyházi hozzájárulás mértékének változtatásáról.

· egyházközségi lelki napok megszervezésében:

=
nagyböjti lelkigyakorlat tartása, (Salamon László mindszenti plébános)

=
családi nap címmel pünkösdhétfői lelkinap tartása,  Zatykó Lászó ferences atya részvételével ( az „igazságosság és szolidaritás” témában, majd további programként az egyházközség apraja-nagyja nagy sikerrel előadta a Kis Herceg c. darabot

=
templombúcsú megünneplése Zsódi Viktor piarista atyával. Budai György plakettjének       elhelyezése.

- karbantartási munkálatok meghatározása

=
pályázati támogatás felhasználásáról, ezen belül: 

*
közösségi ház homlokzat- ablakok festése, eszközök beszerzése                                                                                                                                                                                                       

=    a plébánia  anyagi helyzetének stabilizálása érdekében, megkereső levelek kiküldésében.

A képviselőtestület továbbra is szeretne Isten dicsőségére, az egyházközség híveinek szolgálatára munkálkodni.

2016. december 30.

Akolitus

Az előző évekhez hasonlóan ebben az évben is igyekeztünk szolgálatainkat szentmisék, istentiszteletek előkészítése és az azokon való tevékeny részvétel, stb. jól végezni.

Minden hónap vége felé tartunk összejövetelt, amikor megbeszéljük az elmúlt időszak tapasztalatait, valamint az elkövetkezendő hónap feladatait és a szentmiséken való részvétel, továbbá az elsőpénteki áldoztatás beosztását. Az év folyamán minden szombaton elmentünk az Acél utcai Idősek Otthonába, ahol áldoztatással egybekötött igeliturgiát tartottunk, havonta általában egy alkalommal pedig szentmise volt. Elsőpénteken elmentünk megáldoztatni a templomba eljönni nem tudó beteg híveket. 

A keddenkénti szentségimádási napokon vezettük a reggeli és az esti zsolozsmát. Ebben a legnagyobb részt Farkas László vállalta. Nagyböjtben a keresztúti ájtatosságot, májusban a litániát, októberben a Rózsafűzér imádságot vezettük. Amikor szükség volt rá, temetési szertartást is végzett T. Kis László és Babiczki András. Egyházközségünk más csoportjainak tagjaként azok munkájában,    összejövetelein is részt vettünk. Létszámunk hat fő, és még áldoztatóként besegít Vass Józsefné. Köszönjük segítségét, valamint köszönjük a ministránsok, sekrestyések, kántorok, irodai dolgozók és minden kedves hívő segítségét szolgálatunkban.


Annak ellenére, hogy jelenleg hat fős a csoportunk, mégis többször adódott olyan helyzet, hogy munkahelyi, családi elfoglaltságok vagy sajnos betegség miatt egyes tagokra időnként nagyobb teher hárult. Itt szeretném megköszönni mindegyik akolitus testvéremnek a kitartását és a hűségét a szolgálatokban. 

Továbbra is nagyon szeretnénk, ha legalább 2-3 fővel bővülhetne a csoportunk. Itt is szeretném kérni a kedves testvéreket, hogy aki kedvet érez az oltár körüli szolgálat iránt és szívesen bekapcsolódna ebbe a munkába, az jelentkezzen plébános atyánál. Nagy szükségünk lenne továbbá szombatonként az Acél utcában segítő munkatársakra, akik a betegágyaknál segítenének felkészíteni együtt imádkozással és beszélgetéssel a betegeket a szentáldozáshoz. Már az is nagy segítség lenne, ha csak havonta egyszer vagy alkalmanként tudnának segíteni.

Hálát adunk Istennek az elmúlt év minden kegyelméért, és kérjük bizalommal, hogy segítsen minket a jövő évi szolgálatainkban is.

Szeged, 2016. december 29.                                

                                                                        Ocskó Géza

                                                                           akolitus

Cserkész

A csapatunk jelenlegi létszáma 109 fő.

A cserkészmunkát 14 őrsben és 3 rajban végeztük ebben az évben. Főbb programjaink:
· őrsi foglalkozások hetente,
· ökumenikus imahét egy alkalmán való részvétel,
· csapatmisék havonta,
· csapatfarsang,
· húsvéti szertartások,
· tavaszi portya,
· Árvízi Emléknap,
· próbáztatás,
· fogadalomtétel,

· cserkésztábor Sopronban,

· kiscserkész tanyázás Nagyvázsonyban,

· vízi tábor a Garam és Duna folyókon,

· őrsi portyák,
· kósza-vándor portya Kecskeméten,

· csapatgyűlés,
· Mikulás bennalvás,
· roráték,

· téli portya Szobon.

Hitélet
Kereszteltek száma:
1 év alatti

18

(22)







1 és 7 év közötti
15

(7)







7 éven felüli

  6

(12)









39

(41)

Bérmálás szentségében részesültek száma.

19
(7)
Elsőáldozók száma:



11

(18)




Ebből felnőtt: 

2

(2)

Házasságkötések száma: 




5

(4)




Mindkét fél katolikus volt:

4





Vegyesházasság és szanáció: 
1


Elhunytak (temetések) összesen

29

(36)



Férfiak összesen:
14
Ebből szentségekkel ellátva: 2




Nők összesen
 
15
Ebből szentségekkel ellátva: 2

Szeged, 2016. december 30.

Hitoktatás

A Szent Gellért Plébánia szervezésében a következő intézményekben folyik hitoktatás:

· Apor Vilmos Közösségi Ház: (óvodás- általános iskolás korosztály részére); hitoktató: Zólyomi Norbert.

· Bonifert Domonkos Általános Iskola: 60 fő, hitoktató: Zólyomi Norbert.

· Szeged és Térsége Bárczi Gusztáv Egységes Gyógypedagógiai Módszertani Intézmény: 61 fő, hitoktató: Szögi Ildikó.

· SZTEJKI Weöres Sándor Általános Iskolája: 115 fő, hitoktató: Szögi Ildikó

· Tarjáni Óvoda: 22 fő; hitoktató: Rákos Zoltánné.

· SZMJV Dr. Waltner Károly Otthon: 8 fő (Agyagos u.); hitoktató: Tóthné Pattogató Judit.

Hittanosok össz. létszáma: 266 fő.

Hittanos programok a 2016-os évben:

· Elsőáldozók felkészítése: 

· 2016. február- június: havi egy alkalommal találkoztunk a gyerekekkel és szüleikkel, szeptembertől pedig heti rendszerességgel. 

· 2016. június 12-én volt a Te Deum. A tanévet a szentmise után közös fagylaltozással zártuk a templom előtti téren. 

· 2016. szeptember 4-én volt a Veni Sancte.

· 2016. október 16-án mutattuk be a leendő elsőáldozókat a Közösség előtt.

· 2016. október 22-én lelkinapot tartottunk az elsőáldozók részére. Ennek programja: játék, vetélkedő, tablókészítés, diameditáció, padlóképes foglalkozás: A szentmise súlya címmel. 

· 2016. november 5-én volt a Miatyánk és Hitvallás szövegének ünnepélyes átadása a gyerekek részére.

· 2016. november 13-án a jelöltek megkapták a keresztet, megváltásunk szimbólumát.

· 2016. november 13-án 5 hittanos gyermek részesült a keresztség szentségében.

· 2016. november 19-én volt az első szentgyónás.

· 2016. november 20-án Elsőáldozás.

· Az elsőáldozók létszáma: 9 fő volt. 

· Ebben az évben bérmálás is volt templomunkban:

· Bérmálás időpontja: 2016. május 22.

· Bérmálkozók létszáma: 18 fő.

· Bérmálkozók életkora: 14-30 év, akik már 8-12 év folyamatos hitoktatásban részesültek, ill. gyakorló felnőtt keresztények, akik eddig nem részesültek a bérmálás szentségében.

· A felkészítéseket a vasárnapi szentmisék előtt tartottuk, illetve részükre 2016. május 14-én lelkinapot szerveztünk. A lelkinap programja: választott bérmaszent bemutatása, közösségépítő játékok, szertartáspróba, Miatyánk imaösvény, ahol az imádság mondatait egy elmélkedés keretében a megszokottnál kissé hosszabban jártuk végig. 

· A felkészítés során nagy segítséget jelentett Mészárosné Dobó Klára önkéntes munkája, aki az Ifjúságpasztorációs Iroda szervezésében a jelenleg folyó Vitorla Ifjúsági közösségvezető képzésben is részt vesz.

· Idei hittanos táborunk időpontja 2016. július 11-14. (hétfő-csütörtök).   A tábor mottója: Isten irgalmassága bennünk – Az irgalmasság testi és lelki cselekedetei. Résztvevők száma: 18 fő.

· A tábor programja: film, közösségépítő játékok, a Biblia üzenetét elmélyítő tematikus játékok, Szegedi Dóm Látogatóközpont megtekintése idegenvezetéssel, beszélgetések, kézműves foglalkozások, padlóképes foglalkozás (Tours-i Szent Márton), strandolás a Borbála fürdőben, pizzázás, fagylaltozás.

· A táborunknak plébániánk Apor Vilmos közösségi háza adott otthont.  A tábor a Szeged-Csanádi Egyházmegye támogatásával és a szülők által fizetett hozzájárulásokból valósult meg.

· Munkánk sikeréhez nagyban hozzájárult a Karitász segítsége. Egyrészt az Egyházmegyei Karitász Központ 7 rászoruló gyermek költéseinek fedezését átvállalta, másrészt a helyi Karitász munkatársai vállalták az ebédeltetés lebonyolítását, segítettek a gyermekek kísérésében, ill. felügyeletében (látogatóközpont, fürdő). Köszönet érte!

· Immár hagyománnyá vált, hogy a Weöres Sándor Általános Iskola napközis csoportjai Nagyböjtben és Adventben ellátogatnak templomunkba egy kis lelki töltekezésre. A képek a plébánia honlapján, más programokkal együtt megtekinthetők.

· A pásztorjátékot idén is az elsőáldozó gyerekek és hittanosok részvételével szerveztük meg, amit Karácsony napján adtunk elő templomunkban. A pásztorjátékkal az Acél utcai idősotthon lakóit is megörvendeztettünk karácsony előtt néhány nappal. A pásztorjáték fő szervezője Zólyomi Norbert hitoktató volt. A műsorban a gyermekek szülei is részt vettek, akiknek nagyon köszönjük a támogatást!


Szögi Ildikó


hitoktató
Irgalmasság imacsoport


Az Irgalmasság imacsoport tagjai a 2016-os évben is szombatonként ¼ 6-kor, a szentmisék előtt tartotta összejöveteleit. Az egyházközség betegeiért, az őket ápolókért és a haldoklókért név szerint imádkoztunk és mondtuk el az Irgalmasság Rózsafüzért, kérve az irgalmas Jézus közbenjárását értük.


2016. április 2-án nemzeti kegyhelyünkre, Mátraverebély-Szentkútra zarándokoltunk el kb. 30-an az országos Irgalmasság Konferenciára, mely a Ferenc pápa által meghirdetett Irgalmasság Évének keretében szerveződött. A zarándoklatot felajánlottuk betegeinkért a pápa szándékára. 


Plébános atya kérésére akolitus hivatásokért imádkozunk az egyházközség számára a következő imádsággal: „Irgalmas Istenünk! Egyházközösségünk lelki megújulásáért kérünk Téged, vezesd fiataljainkat, hogy hívásodra igent mondjanak a liturgikus szolgálatra. Adj nekik bátorságot, hogy küldetésüket felismerve segítsék lelkipásztorunk munkáját. Szentséges Szűz Mária és Istennek minden Szentjei! Közbenjárásotokkal támogassátok imáinkat, hogy Egyházközösségünk a Szentlélek segítségével a papok és a hívek életszentsége által megújuljon. Amen.”


Krisztus király ünnepe után, az Irgalmasság évének lezárásaként az imacsoport tagjai és a hívek együtt tekintették meg a templomban a Szent Fausztina nővér életéről szóló filmet.


Az előző évekhez hasonlóan, a 2016-os – Irgalmasság évében is rendszeres imádsággal szolgáltuk az Isteni irgalmasság ügyét.

Rákosné Rózsa

Rózsafüzér imacsoport

A társulat három koszorúból áll, 20-20 taggal és 3 vezetővel.
Minden hónapban a vállalt rózsafüzér imádkozásához titokcsere történik.

Három éve a programban szerepel az espereskerületi rózsafüzéres találkozón való részvétel, ahol mindig imádkozunk a közösségünkért, családjainkért, hazánkért, békéért és papjainkért, valamint az elhunyt rózsafüzéres tagokért.

A mi templomunkban november 7-én volt ilyen találkozó.

Lélekemelő és tanúságtevő a Szegedet körülölelő gyalogos nagyzarándoklat, mely május 28-án, Mennybemenetel vasárnapján volt. Templomunkban fogadtuk a zarándokokat, kis üdítővel és továbbindultunk a Dóm felé, ahol a rózsafüzér elimádkozásával és szentmisével ért véget a nap.

Reméljük a 2017-es évben is folytathatjuk imádságainkat és kérhetjük a Szűz Anya oltalmát.

Szeged, 2016. december 29.

Vass Józsefné Anikó

Karitász

A csoport létszáma: 8 fő

A rendszeresen támogatott családok, ill. egyedülállók száma: 65

Használt ruhákkal több száz rászorulót segítettünk.

Bevételek:

Szent Antal persely:
105.840

Szent Erzsébet napi gyűjtés:
22.110

Húsvéti karitász vásár:
70.560

Célzott gyűjtés gyermekétkeztetésre:
220.375

Adomány karitász célokra:
39.380

Karitász Központ pályázata:
70.000

Karitász Központ támogatás:
30.000

Összesen:
558.265
Kiadások:

Húsvéti élelmiszer csomag (30db):
72.430

Karácsonyi csomag (60db):
171.120

Hittanos tábor:
30.000

Gyermekétkeztetésre:
232.040

Beiskolázási segélyre (pályázat+önrész):
107.700

Összesen:
613.290
Húsvét előtt részt vettünk a Karitász Központ Alkotózázának munkájában. Az ott készült ajándék- és dísztárgyakat a templom előtt árusítottuk, amiből 70.560 Ft bevételünk lett. Ebből élelmiszert vásároltunk, amit a hagyományos Húsvét előtti élelmiszergyűjtéssel (162 kg) együtt 30 család részére adtunk át.

Szent Erzsébet napon 200 db Erzsébet kenyeret osztottunk ki az Egyházmegyei Karitász Központ ajándékaként.
Karácsonyi csomagunk (60 db) főként alapvető élelmiszerekből, édességből és tisztálkodó szerekből állt, erre költöttük a persely bevétel nagyobbik részét. Ebben az évben Karácsony előtt is volt élelmiszergyűjtés (110kg), amivel a gyermekes családok csomagját gazdagítottuk. A vásárláshoz jelentős összeggel járult hozzá egy vállalkozó, a költségek kb. ¾-ét ő állta (1 csomag értéke kb. 5.500 Ft). A csomagokba kerülő mézet szintén egy kisvállalkozó adományának köszönhetjük. A karácsonyi csomagot gazdagította egy ügyes kezű asszony 16 db kézi kötésű gyermek mellénnyel. A gyermekes családoknak még jó állapotú mesekönyveket és játékszereket is tudtunk adni.

A csomagok elkészítésében és kiszállításában, programjaink lebonyolításában sokan segítettek, többek között a hitoktatók, a hittanosok, a Katona Nándor Közösség, a cserkészek.

Közreműködésünkkel az országos Karitász Központ jóvoltából 2 család 3 gyermeke kapott fél éven keresztül havi 2 csomag babapelenkát. Szintén a Központ közvetítésével tudtunk kiosztani 10 üveg Béres cseppet és 5 családnak 30-30kg burgonyát.

A hagyományos Karácsonyi Karitász Vásár, ill. az Egymillió csillag a szegényekért akció bevételéből 3 családnak téli fűtési költségeihez szeretnénk segítséget nyújtani. Önkénteseink aktívan részt vettek a Karácsonyi Alkotóház munkájában és a vásár lebonyolításában.

A Karitász Központ pályázatán nyert összegből 10 családnak (20 gyermek) nyújtottunk beiskolázási segélyt.

Folytattuk a „Tarjánvárosi közösség a gyermekek ebédjéért” nevű akciónkat. Erre a célra az eddigieknél többet, 232.040 Ft-ot költöttünk, három iskolában 4 gyermek étkezését fizettük egész éven át. 

Köszönjük a kedves hívek hűséges anyagi támogatását, az élelmiszergyűjtésekben megmutatkozó nagylelkűségét, ami lehetővé tette programjaink megvalósítását.

Továbbra is folytattuk a karitász ügyeletet. Minden második szerdán két-három önkéntesünk várta a segítséget kérő testvéreket. Az év során is több ízben szállítottunk a felhalmozódott használt ruhákból más karitász csoportoknak.

Csoportunk részt vett a plébánia hittanos táborának lebonyolításában. Önkénteseink az ebédeltetésben, a foglalkozásokon, és a Borbála fürdőben a felügyeletben segédkeztek. A Karitász Központ pénzbeli támogatást (30.000 Ft) is nyújtott a részvételhez az erre rászoruló gyermekeknek.

December 24-én a vigília szentmise után agapét rendeztünk a kisgyermekes családoknak és a magányosoknak. Csoportunk segített a tanévzáró, a búcsú és az elsőáldozás utáni agapék lebonyolításában is.

A Katolikus Karitász jubileumi évének ünnepi rendezvényein több önkéntesünk is részt vett Szegeden, ill. Budapesten.

2016. december 29.

Dr. Miseta Mária
Karitász csoport vezető

Katona Nándor Közösség


Közösségünk a nyarat kivéve minden pénteken 18:30-20:30-ig hittan jellegű foglalkozást tart az Apor Vilmos Közösségi Ház Szent Anna termében, miközben a nagyobb gyerekek a kisebbekkel játszanak. 


Idén augusztusban a zalaegerszeghez tartozó Botfára szerveztünk családi táborozást a Mindszenti Ifjúsági Házba. Lelkinapunkon a hagyományok megőrzéséről, kialakításáról volt szó, valamint az irgalmasság témakörében beszélgettünk a bevándorláshoz való viszonyulásról. Legemlékezetesebb a kávási szőlőhegyen szervezett „boronatúra” volt, mely egyik közösségi tagunk szüleinek kúnyhójában tartott borkóstolóval ért véget.


Idén ismét a templomi Betlehem kialakítása, karácsonyi díszítés a mi feladatunk volt.

Közösségi Ház


A Közösségi Ház fő feladata változatlanul, a megfelelő hely és körülmény biztosítása az ott folyó lelki életünket szolgáló munkánkhoz.


Jelenleg hetenként 2 alkalommal van hittanóra a közösségi házban.


Örömteli változás, hogy ismét működik a Baba-Mama Klub a házban Szelesné Márti vezetésével.


Egyéb közösségi foglalkozás 6 csoportban történik.


A Közösségi Házban folyó cserkész-foglalkozások létszáma jelentősen nőtt.


Az esetenkénti foglalkozásokat az alábbi csoportosítás foglalja össze.

A zárójelbe írt szám az előző év adatát tartalmazza.

Egyházi munkánkat szolgáló megbeszélés, rendezvény:
4 (6)

Cserkész rendezvények
5 (3)

(továbbképzések, csapatgyűlések stb.)

Elsőáldozók bérmálkozók lelki napja felkészítése
5 (5)

Piarista diákok lelkigyakorlata
1 (1)

Karolinás gyermekek lelkigyakorlata
1 (1)

Egészségmegőrző torna
140 (145)

Családi rendezvény, ünnep
13 (14)

Szállást adtunk
380 főnek (251)

Vendégéjszakák száma
644 (456

Cserkész bennalvás
3 (4)

Cursilló
8 (7)


A kazán karbantartása megtörtént, valamint egy alkatrészcsere, amelyet még a garanciális időn belül végeztettünk el.


A Közösségi Házban folyó munkát 10-13 önkéntes segíti.


A Közösségi Házban folyó munkánkat segítő adományok összege: 1.305.100 Ft. (1.161.505). Ez az elmúlt évinek 112,36 %-a.


Papp Ilona

Nyugdíjas Klub

2016.01.29.


Beszélgetés; körkérdésszerűen, kinek hogyan teltek a karácsonyi ünnepek?

2016.02.26.

Korom Ilona tanárnő vetítéssel egybekötött útibeszámolója;
„Kolostorok és népi vallásosság határainktól keletre” címmel.

2016.03.05.

Az Ökumenikus Nöi Világimanap szegedi rendezvénye plébániánkon, a Nyugdíjas Klub által került megrendezésre. Témáját a kubai asszonyok állították össze. Szeged minden felekezetből voltak résztvevők, és aktív közreműködők.

2016.03.08.


Részt vettünk a SC által rendezett Nőnapi ünnepségen az Agorában.

2016.03.15.


A nagypénteki keresztutat a Nyugdíjas Klub  állította össze és vezette.

2016.04.18.


Mozilátogatás: A Belvárosi Moziban megnéztük Ferenc pápa életrajzi filmjét;


Buenos Airestől a Vatikánig címmel.

2016.04.29.


A Mátraverebély-Szentkút zarándoklat résztvevőinek élménybeszámolója.

2016.05.09.


Moziban voltunk: Ha Isten úgy akarja c. olasz játékfilmet néztük meg.

2016.05.27.

Látogatás a Szent Rozália görög katolikus templomban Szaplonczay Miklós atya mesélt a templom történetéről, beszélt a belső berendezésekről, ikonosztázról, jelképekről.

2016.06.12.

Székelyné Klárika születésnapi meglepetés partija, köszöntéssel, énekkel, verssel, virágokkal, sütikkel.

2016.06.09.


Elhunyt klubtagunk, Devánszkiné Julika temetésén vettünk részt.

2016.06.19.


10 fővel néztük meg a Városi Sportcsarnokban a Nemzetközi Táncversenyt
2016.06.23.

Nyugíjas Klub nyári szünet előtti utolsó foglalkozása; vendég előadó; Kereskényiné Nemes Lívia református lelkész asszony.

Köszöntöttük a 90 éves Árgyusiné Erzsikét.

2016.06. 24.


Gracza Lajosné Kati nyugdíjas társunk temetésén vettünk részt

2016.06.24.

Oktatás, innováció, kultúra címmel Navracsics Tibor uniós biztos és Novák Katalin család- és ifjúságért felelős államtitkára Párbeszéd a polgárokkal c. tartottak közönségtalálkozót, melyre a S.C. többek között engem is delegált.

2016.07.22.


12 fő kapott jegyet a Városházi esték nosztalgia zenei műsorára

2016.07.24.


20 fővel vettünk részt az Újszegedi Szabadtéri operett műsorán

2016.07.25-31.


Bereznainé Jutka szervezésében egyhetes kiránduláson vettünk részt a Dunakanyarban.

2016. 09. 30.


Nyári élményeinkről beszélgettünk

2016.10.28.


Dr. Miseta Mária gyógyszerész: Gyógyszereink otthon c. tartott előadást

2016.10.29.

Az Idősek Napja alkalmából az Önkormányzat Idősügyi Tanácsa szervezésében ünnepségen vettünk részt, ahol Dr. Molnár Amália gyermekorvos Senior Kiválóság kitüntetésben részesült.

2016.11.25.

Dr. Benyik György professzor úr vetítéssel egybekötött élménybeszámolóját hallgattuk meg, többek között moszkvai útjáról.

2016.12.06.


A Senior Center télapó ünnepségén vettek részt klubtagjaink közül többen.

2016.12.16.


A Nagyszínházban 30 fővel néztük meg a Luxemburg grófja című operett előadást.

2016.12.20.

Közösségünk egy része az Agórában, másik része a Karolina iskolában vett részt a nyugdíjasoknak szervezett városi karácsonyi ünnepségen. 

A Karolina iskolában a kimagasló közösségi munkájukért oklevelett kapott nyugdíjasokat ünnepélyesen köszöntötték, közöttük Árgyusiné Erzsikét, nyugdíjas klubunk tagját, aki sajnos kéztöréses balesete miatt nem tudott jelen lenni.

(A Karolina iskolában klubunk feladata volt a vendégek fogadása, eligazítása, köszöntő beszéd mondása)

2016.12.22. Évzáró és Karácsonyi ünnep plébániánkon.

Beszámoló az évi tevékenységünkről. 

A Lumen együttes ünnepi műsora.

Uzsonna, beszélgetés.
Szeged, 2016. december 27.

Lakóné Varga Mária

klubvezető

Sajtó- és Kommunikációs munkacsoport

Személyi változás: A Szőlő-Levél elkészítését Zólyomi Norbert végzi. A Szőlőfürt szerkesztését Dr. Benyik György irányítása mellett Zólyomi Norbert és Miseta Mária végzik.

1. Szőlő-Levél


Az idén a Szőlő-Levél heti rendszerességgel, 100 példányban, vasárnaponként jelent meg. 43 számot adtunk ki összesen a 615.-nél tartunk (tavaly ez 43 és 573 volt). Júliusban és augusztusban nyári szünetet tartottunk.


A Szőlő-Levél minden héten nyomtatható formátumban felkerült honlapunkra!

2. Szőlőfürt


A Szőlőfürt 4 alkalommal jelenik meg egy évben: Nagyböjt vége (Húsvét előtt), a hittanos évet záró Te Deum környéke, a templombúcsú és Karácsony. Jelenleg a 147.-nél tartunk. Terjedelem: 14, A/4-es méretű oldal. Példányszám: 250. Az újság önköltségi ára továbbra is: 150.- Ft.


A Szőlőfürt minden száma nyomtatható formátumban felkerült honlapunkra!

3. Faliújság


A kedves híveket a faliújságokra kifüggesztett hirdetményekkel ez évben is igyekeztünk rendszeresen tájékoztatni.

4. Honlap, Facebook, Levelező listák


Honlap: a menübe új pont került fel: Hangos Biblia. Ebben az összes információt megosztunk, amely a Hangos Biblia elkészítése során összegyűlik.


Címünk továbbra is: www.szegedtarjanplebania.hu

Facebook: a közösségi oldalon történő megosztásokkal még több eseményről adunk hírt.


Levelező listák: a képviselőtestületi és az elsőáldozós levelező listák mellett létrehoztuk a Szent Gellért Plébánia levelező listáját, amire bárki kérheti feliratkozását Zólyomi Norberttől.

A Facebook-on elhelyezett illetve a levelező listákra kiküldött linkek még tovább növelték honlapunk látogatottságát. Érdemes egy pillantást vetni a 10 éve vezetett statisztikára: ezen időszak alatt több mint ötszörösére növekedett a látogatottsági számláló. Ráadásul ez az érték csak a nyitóoldalról kiinduló látogatottságot jelzi. A honlapunk egyes oldalait megtekintők száma ennél valószínűleg lényegesen magasabb!


Honlapunk látogatottsága (kerekített értékek):

	Év
	Belapozás (felfelé kerekítve)
	A számláló állása az év utolsó hetén

	2006
	–
	7350

	2007
	5150
	12558

	2008
	7700
	20286

	2009
	6500
	26895

	2010
	8400
	35277

	2011
	9700
	45393

	2012
	12000
	57162

	2013
	14000
	71265

	2014
	13200
	84204

	2015
	19700
	103874

	2016
	27000
	131623



Szeged, 2016-12-22


Zólyomi Norbert

Szent Mónika imacsoport


A Szent Mónika imacsoport szombatonként a szentmisék után az Oltáriszentség előtt imádkozza az édesanyák imáját egyházközségünk családjaiért, gyermekeiért. A csoportban 15-en imádkozunk szombatonként rendszeresen együtt, a hét többi napján egyénileg otthon, és kérjük Szent Mónika – az édesanyák védőszentjének közbenjárását gyermekeinkért. Ezt az imádságot már a világ sok országában imádkozzák az édesanyák közösségben.

2016. május 2-án Hódmezővásárhelyen találkoztak a magyarországi és határon túli Szent Mónika imacsoportok, melyen mi is részt vettünk.

2016. október 24-én a szegedi Jezsuita templom adott otthont a szegedi Mónika csoportok találkozójának, melyen részt vett Kürtösi Krisztián atya, a magyarországi Mónika csoportok koordinátor lelkipásztora. A szegedi édesanyák imacsoportjai itt találkoztak először és elhatározták, hogy rendszeresen kapcsolatot ápolnak egymással. Krisztián atya áldásával és a Jezsuita templom Szent Mónika csoportjának agapéja után távoztunk a találkozóról.

Imádsággal szolgálunk továbbra is az egyházközség családjai és gyermekei számára.
Rákosné Rózsa

Teremtésvédelem

A Magyar Katolikus Egyház teremtés hetét lezárandóan október 2-án a 10 órai szentmisében hálát adtunk a TEREMTÉS nagyszerű adományáért, melynek keretében terményszentelést tartottunk.

Tarjánvárosi Élő Közösség Alapítvány (TÉKA)


A Tarjánvárosi Élő Közösség Alapítvány 2016. évben is az alapító okiratban megjelölt célok érdekében végezte tevékenységét.


Adományokat gyűjtöttünk a Szent Gellért Plébánia Apor Vilmos Közösségi Házának fenntartásához, valamint egyéb célokra. A kapott adományok összege 1.344.100 Ft volt.


Megszerveztük a személyi jövedelemadó 1%-ának felajánlását célzó kampányt. A kapott összeg 293.798 Ft volt.


Pályázatokat írtunk, nemcsak az alapítvány nevében, hanem a plébániai közösség különböző csoportjai részére is. A TÉKA 59.492 Ft működési támogatás kiegészítést kapott, melyből a  közösségi ház Szent Anna és Néri Szent Fülöp szobáinak szőnyegeit tudtuk kicserélni, valamint egy festékpatront tudtunk vásárolni a nyomtatóba.


Részt vettünk a pünkösd hétfői családi nap megszervezésében és lebonyolításában. 


A cserkész csapat tagdíjának támogatására 170.000 Ft -ot fordítottunk, a Közösségi Ház fenntartására 1.180.000 Ft támogatást adtunk.


A Közösségi Házban egész évben ifjúsági matracszállást működtettünk.


Megszerveztük a 2016. évi családi nyaralást. 22 fő részvételével egy hétig nyaraltunk a Dunakanyarban, közben felkerestük Budapest legfontosabb látnivalóit is (Országház, Mátyás templom, Nemzeti Galéria, Szent István bazilika stb.).

A Közösségi Ház működtetését önkénteseink egész évben ellátták.

